CELEX: 62020CN0435
Language: el
Date: 2020-09-16 00:00:00
Title: Υπόθεση C-435/20: Αίτηση προδικαστικής αποφάσεως την οποία υπέβαλε το Schleswig-Holsteinisches Verwaltungsgericht (Γερμανία) στις 16 Σεπτεμβρίου 2020 — C. κατά Ομοσπονδιακής Δημοκρατίας της Γερμανίας

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/20
            
         
      Αίτηση προδικαστικής αποφάσεως την οποία υπέβαλε το Schleswig-Holsteinisches Verwaltungsgericht (Γερμανία) στις 16 Σεπτεμβρίου 2020 — C. κατά Ομοσπονδιακής Δημοκρατίας της Γερμανίας
      (Υπόθεση C-435/20)
      (2020/C 433/24)
      Γλώσσα διαδικασίας: η γερμανική
      
         Αιτούν δικαστήριο
      
      Schleswig-Holsteinisches Verwaltungsgericht
      
         Διάδικοι στην υπόθεση της κύριας δίκης
      
      
         Προσφεύγων: C.
      
         Καθής: Ομοσπονδιακή Δημοκρατία της Γερμανίας
      
         Προδικαστικά ερωτήματα
      
      
                  1)
               
               
                  Είναι σύμφωνη προς το άρθρο 33, παράγραφος 2, στοιχείο δ', και το άρθρο 2, στοιχείο ιζ', της οδηγίας 2013/32/ΕΕ (1) εθνική ρύθμιση σύμφωνα με την οποία μπορεί να απορριφθεί αίτηση διεθνούς προστασίας ως απαράδεκτη μεταγενέστερη αίτηση αν η ανεπιτυχής πρώτη διαδικασία ασύλου διεξήχθη σε άλλο κράτος μέλος της Ευρωπαϊκής Ένωσης;
               
            
                  2)
               
               
                  Σε περίπτωση καταφατικής απάντησης στο πρώτο ερώτημα, είναι σύμφωνη προς το άρθρο 33, παράγραφος 2, στοιχείο δ', και το άρθρο 2, στοιχείο ιζ', της οδηγίας 2013/32 εθνική ρύθμιση σύμφωνα με την οποία μπορεί να απορριφθεί αίτηση διεθνούς προστασίας ως απαράδεκτη μεταγενέστερη αίτηση ακόμη και αν η ανεπιτυχής πρώτη διαδικασία ασύλου δεν διεξήχθη σε κράτος μέλος της Ευρωπαϊκής Ένωσης, αλλά στην Ελβετία;
               
            
                  3)
               
               
                  Σε περίπτωση αρνητικής απάντησης στο δεύτερο ερώτημα: είναι σύμφωνη προς το άρθρο 33, παράγραφος 2, στοιχείο δ', της οδηγίας 2013/32 εθνική ρύθμιση σύμφωνα με την οποία είναι απαράδεκτη αίτηση ασύλου σε περίπτωση μεταγενέστερης αίτησης, χωρίς να γίνεται διάκριση μεταξύ καθεστώτος πρόσφυγα και καθεστώτος επικουρικής προστασίας;
               
            
         (1)  Οδηγία του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με κοινές διαδικασίες για τη χορήγηση και ανάκληση του καθεστώτος διεθνούς προστασίας (EE 2013, L 180, σ. 60).